जिस समाज में भगवा भेस धारी भी सच नहीं बोलते और सत्ता की चौखट पर सर झुकाते हैं उस में धर्म बचा कहां है। इक तथाकथित धर्मार्थ हॉस्पिटल में लूट की बात होने पर कोई कलयुगी गुरु आकर समझौता करवाते हैं। पाप और पुण्य दोनों उसी तरफ हैं तराज़ू में तोलने को बांट तो रखा ही नहीं। किसी ने नहीं समझा धर्मार्थ कहकर लूट करते लोग और वहां के डॉक्टर केमिस्ट लैब वाले सब कौन हैं। सच बोलना गुनाह है और मुझे गुनहगार कहलाना है। आपको अगर सामाजिक कार्य नहीं करना केवल समाज में बड़े होने की पहचान बनानी है तो मत करें धर्म की आड़ में ऐसे काम कि लोग धर्मार्थ शब्द से ही नफरत करने लगें। सब से अजीब बात है इधर कलयुग में जितना भी गलत काम भगवान और धर्म के नाम पर अथवा देश सेवा और दान पुण्य के नाम पर होता है उतना शायद अन्य तरह से संभव ही नहीं।